Diari Oficial de la Generalitat Valenciana


Sumari del DOGV 3413, del 15-01-1999 (1998/10045)

RESOLUCIÓ de 16 de novembre de 1998, del conseller de Obres Públiques, Urbanisme i Transports, sobre l'aprovació definitiva del punt 6 de la modificació de les Normes Subsidiàries de Planejament Municipal de l'Eliana sobre canvi de la zona verda ubicada al costat de l'estació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10130


Data del document
:   16-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Eliana, l'
    * pla d'urbanisme

RESOLUCIÓ de 16 de novembre de 1998, del conseller de Obres Públiques, Urbanisme i Transports, relativa a l'aprovació definitiva del punt 6 de la modificació de les Normes Subsidiàries de Planejament Municipal de l'Eliana sobre canvi de la zona verda ubicada al costat de l'estació. [1998/M10902]
  
Vist l'expedient relatiu al projecte del punt 6 de la modificació de les Normes Subsidiàries de Planejament Municipal de l'Eliana (València), i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant l'Acord del Ple de l'Ajuntament de l'Eliana, en sessió de 22 de desembre de 1997, durant el qual es produí una al·legació. L'aprovació provisional es produí per l'Acord del Ple de 9 de juliol de 1998.
  
Segon
  
El projecte consta de memòria justificativa i plans.
  
Tercer
  
La Comissió Territorial d'Urbanisme de València, en sessió de 5 de novembre de 1998, acordà: «1) Aprovar definitivament la modificació dels articles 5.15, 5.125, 6.3, 6.7, 6.14 i 6.27.B (punts 1, 2, 3, 4 i 5) de les Normes Urbanístiques de les Normes Subsidiàries de lŽEliana. 2) Informar favorablement el punt 6 de la modificació i elevar aquesta al conseller d'Obres Públiques, Urbanisme i Transport amb la proposta de la seua aprovació definitiva».
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a modificacions de planejament general d'aquesta índole, que estan constituïdes pels articles 38 i 39, per remissió del 55 de la Llei 6/1994, de 15 de novembre, Reguladora de l'Activitat Urbanística. Així mateix, s'han demanat els diferents informes preceptius.
  
Segon
  
Quant al fons de l'assumpte, constitueix l'objecte de la present resolució el punt 6 de la modificació de les ordenances de les Normes Subsidiàries de Planejament Municipal de l'Eliana, que té per objecte reordenar els espais lliures ubicats al baixador de la línia ferroviària. Actualment aquesta zona es destina a espai lliure (850 m²) i a servei públic, i amb la modificació es reordena la zona ubicant un aparcament de vehicles destinat als usuaris del metro i una xicoteta zona amb bancs i arbres. En dos dels cantons de l'aparcament es disposen també zones enjardinades, i que resulta al final una zona verda de 350 m².
  
Els terrenys són tots de titularitat pública i l'organisme que promou l'actuació és la Direcció General de Transports d'aquesta Conselleria. Amb l'actuació no varia la superfície de sòl destinada a ús públic. La modificació respon a un clar interés públic, que s'ajusta a les previsions establides en l'article 55 de la Llei 6/1994, Reguladora de l'Activitat Urbanística.
  
Tercer
  
La modificació comporta una diferent qualificació o ús urbanístic de zones verdes anteriorment previstes, per la qual cosa requereix prèviament informe del Consell Superior d'Urbanisme substituït per informe del conseller d'Obres Públiques, Urbanisme i Transports, prèviament informe de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística, de conformitat amb allò que s'ha establit en l'article 55.4 de la citada llei.
  
Quart
  
Respecte a la competència per a l'aprovació de la present modificació, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb allò que s'ha establit en l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de de general i corcondant aplicació, d'acord amb la Comissió Territorial d'Urbanisme de València, resolc:
  
1) Informar favorablement el punt 6 de la modificació de les Normes Subsidiàries de Planejament Municipal de l'Eliana sobre canvi de la zona verda ubicada al costat de l'estació.
  
2) Aprovar definitivament el punt 6 de la modificació de les Normes Subsidiàries de Planejament Municipal de l'Eliana sobre canvi de la zona verda ubicada al costat de l'estació.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del mencionat recurs, de conformitat amb allò que s'ha previst en els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques, i del Procediment Administratiu Comú. Tot això sense perjuí que es puga exercir qualsevol altre recurs que s'estime oportú.
  
València, 16 de novembre de 1998.- El conseller d'Obres Públiques, Urbanisme i Transports: José Ramón García Antón.